Den stygge stesøsteren

***Den stygge stesøsteren*** er en norsk kroppsskrekkfilm fra 2025, regissert av Emilie Blichfeldt (hennes regidebut). Filmen er skrevet av Blichfeldt, med inspirasjon fra Brødrene Grimms eventyr om Askepott. Filmen gjenforteller en mørk og forvrengt versjon av eventyret, der Elvira havner i en blodig rivalisering med sin vakre stesøster i jakten på skjønnhet. Hovedrollene spilles av Lea Myren, Thea Sofie Loch Næss, Ane Dahl Torp og .

Filmen er en internasjonal samproduksjon mellom Norge, Polen, Sverige og Danmark, og ble vist som en del av Panorama-programmet under den 75. internasjonale filmfestivalen i Berlin den 16. februar 2025. 

Filmen hadde verdenspremiere på Sundance filmfestival 23. januar 2025, hvor den åpnet festivalens Midnight-seksjon.

## Handling
Rebekka er en mor som nylig har giftet seg inn i det hun trodde var en velstående familie. Etter at hennes nye ektemann dør uventet, blir hun sittende igjen med ansvaret for både sine egne døtre, Elvira og Alma, samt sin nye stedatter, den vakre og talentfulle Agnes. Familiens eneste håp om økonomisk redning er at en av døtrene gifter seg inn i rikdom og makt. Elvira drømmer om å gifte seg med prins Julian, men Rebekka er klar over at datteren i andres øyne regnes som lite tiltrekkende og har små sjanser til å vinne prinsens gunst – særlig dersom Agnes også skulle kjempe om hans oppmerksomhet.

For å gjøre Elvira «bedre» velger Rebekka å utsette henne for en rekke smertefulle og primitive kirurgiske inngrep, som blant annet en nesekorrigering og permanent påsydde øyevipper. Etterhvert som dette pågår, blir det stadig vanskeligere for Elvira å bevare sin opprinnelige uskyldige begeistring over å få en stesøster og sin forelskelse i prins Julian – særlig etter at hun oppdager at prinsens virkelige personlighet ikke stemmer med hennes forventninger, og at Agnes er villig til å gjøre hva som helst for å lykkes.

## Medvirkende
* Lea Myren som Elvira
* Thea Sofie Loch Næss som Agnes
* Ane Dahl Torp som Rebekka, stemoren
*  som lillesøsteren Alma
* Isac Calmroth som prins Julian
*  som Isak
* Ralph Carlsson som Otto
* Isac Aspberg som feinschmeckeren
* Albin Weidenbladh som altetende
* Oksana Czerkasyna som kokken
*  som Madame Vanja
*  som Dr. Esthétique
* Willy Ramnek Petri som Frederik von Bluckfish
* Cecilia Forss som Sophie von Kronenberg

## Produksjon
Filmen er produsert av Maria Ekerhovd for Mer Film, i samproduksjon med Lizette Jonjic (Zentropa), Mariusz Włodarski (Lava Films) og Theis Nørgaard (Motor Productions, Danmark). Produksjonen har mottatt støtte fra Norsk filminstitutt, Polish Production Incentive, Det polske filminstituttet, Svenska Filminstitutet, Det Danske Filminstitut, Eurimages, DR, Nordisk Film & TV Fond og Vestnorsk filmsenter. Scanbox står for distribusjonen i Norge, mens internasjonale salgsrettigheter håndteres av Memento International.

Filmteamet inkluderer kostymedesigner Manon Rasmussen, filmfotograf Marcel Zyskind, klipper Olivia Neergaard-Holm, VFX-supervisor Peter Hjort og spesialeffekt-make up-artist Thomas Foldberg.

I et intervju beskrev manusforfatter og regissør Emilie Blichfeldt filmen som «en skjønnhetshorror-vri på Askepott, inspirert av Brødrene Grimms versjon og mine egne utfordringer med kroppsbilde». Hun uttalte videre at målet hennes er «å fremkalle både empati og ubehag, og å inspirere publikum til å reflektere over sine egne oppfatninger av – og i henhold til – skjønnhet».

## Utgivelse
*Den stygge stesøsteren* hadde internasjonal premiere på Sundance filmfestival 23. januar 2025, der den ble vist i Midnight-seksjonen. Den europeiske premieren fant sted i Panorama-programmet under den 75. internasjonale filmfestivalen i Berlin 16. februar 2025.

I desember 2024 ble rettighetene for distribusjon i Nord-Amerika, Storbritannia, Australia og New Zealand kjøpt av Shudder, en amerikansk strømmetjeneste for sjangerfilm. Filmen er også solgt internasjonalt av Memento International til blant annet ESC Films, Capelight, Beta Film, Lev Cinema, ADS, Cay Films, Cine Caníbal, New Select, House of M, PT Falcon, Estin Film og Vendetta Filmes.

Filmen hadde kinopremiere i Norge 7. mars 2025, distribuert av Scanbox Entertainment.

I USA ble filmen kinolansert 18. april 2025 av IFC Films.

## Mottagelse
På vurderingsnettstedet Rotten Tomatoes har *Den stygge stesøsteren* en positiv vurdering hos 98 % av 45 kritikere, med en gjennomsnittlig score på 7,7 av 10. Nettstedets samlede vurdering lyder: «Med hammer og meisel tar *Den stygge stesøsteren* for seg et klassisk eventyr, og kombinasjonen av blodige effekter og tematisk undergraving er som tatt ut av et mareritt».

Metacritic, som benytter et vektet gjennomsnitt, ga filmen en poengsum på 71 av 100, basert på 16 anmeldelser, noe som indikerer «generelt positive anmeldelser».

Filmen vant to priser under Amandaprisen 2025, Lea Myren i klassen årets nykommer og  og  i klassen beste maske/sminkedesign. Totalt var filmen nominert i seks klasser.

## Priser og nominasjoner

## Referanser


## Eksterne lenker
*